wickkiey/tamil-wikipedia-chunked huggingface dataset:
# விவேக் தேவ்ராய்

## கல்வி & ஆய்வுகள்

விவேக் தேவ்ராய், பள்ளிக் கல்வியை நரேந்திரபூர் இராமகிருஷ்ணா மிஷனரி பள்ளியிலும், கல்லூரிக் கல்வியை மாநிலப் பல்கலைக்கழகம், கொல்கத்தாவிலும், உயர் கல்வியை தில்லி பல்கலைக்கழகம் மற்றும் திரித்துவக் கல்லூரி, கேம்பிறிஜ்ஜிலும் பயின்றவர். மேலும் விவேக் தேவ்ராய் *அப்ளிகேஷன் எகனாமிக்ஸ் ரிசர்ச் தேசிய கவுன்சிலும்*, *இராஜீவ்காந்தி இன்ஸ்டிடியூட் ஆஃப் த காண்டம்பரல் ஸ்டடீஸ்* நிறுவனத்திலும் ஆராய்ச்சிப் பணிகளை செய்துள்ளார்.
# விவேக் தேவ்ராய்

## பணிகள்

விவேக் தேவ்ராய் பிபெக் டெப்ராய், மாநிலப் பல்கலைக்கழகம், கொல்கத்தா, புனேவில் உள்ள கோகலே அரசியல் மற்றும் பொருளாதாரக் கல்லூரி மற்றும் தில்லியில் உள்ள இந்திய வெளிநாட்டு வணிகக் கழகத்திலும் பேராசிரியராக பணிபுரிந்தவர்.  
1993-1998 ஆண்டுகளில் ஐக்கிய நாடுகள் சபையில் பொருளாதார ஆலோசகராக பணி புரிந்துள்ளார். 2007-ம் ஆண்டு முதல் 2015-ம் ஆண்டு வரை புதுதில்லியில் உள்ள பொருளாதார கொள்கைகள் ஆய்வு மையத்திலும், இந்திய வணிகம் மற்றும் தொழில்கள் சம்மேளனத்தின் செயலராகவும் பணியாற்றியுள்ளார். 2015-ம் ஆண்டில் தொடங்கப்பட்ட நிதி ஆயோக் அமைப்பின் உறுப்பினராக உள்ளார். இந்திய இரயில்வே மறுசீரமைப்பதற்கான குழுவிற்கு தலைமை தாங்கி உள்ளார்.
# விவேக் தேவ்ராய்

## விருதுகள்

விவேக் தேவ்ராய் 2015-ம் ஆண்டில் பத்மசிறீ விருதையும், 2016-ம் ஆண்டில் அமெரிக்க- இந்திய வணிக உச்சி மாநாட்டில் *வாழ்நாள் சாதனையாளர் விருது* பெற்றுள்ளார்.
# விவேக் தேவ்ராய்

## எழுத்துக்கள்

மகாபாரத்தின் முதல் பத்து தொகுதிகளை இந்தி மொழியிலிருந்து ஆங்கிலத்தில் மொழி பெயர்த்துள்ளார். மேலும் பகவத் கீதையையும் ஹரி வம்சம் எனும் நூலை ஆங்கிலத்தில் மொழி பெயர்த்துள்ளார். தற்போது பகவத் புராணத்தை மொழி பெயர்க்கும் பணியில் உள்ளார்.
# குவாலியர் அரசு

மகாதாஜி சிந்தியா]]  
**குவாலியர் அரசு** (Gwalior State) மராத்தியப் பேரரசின் வீழ்ச்சிக்குப் பின்னர் சிந்தியா வம்சத்தவர்கள், குவாலியர் பகுதியை தன்னாட்சி உரிமையுடைய நாடாக ஆண்டனர். பிரித்தானிய இந்தியா ஆட்சியில், துணைப்படைத் திட்டத்தை ஏற்றுக் கொண்ட குவாலியர் அரசு, பிரித்தானிய இந்திய அரசுக்கு ஆண்டு தோறும் திறை செலுத்தி ஆண்டனர். பிரித்தானிய இந்திய அரசு, குவாலியர் மன்னருக்கு 21 குண்டுகள் முழங்க மரியாதை செய்தது. 18ஆம் நூற்றாண்டின் துவக்கத்தில் ரானோஜி சிந்தியா என்பவரால் நிறுவப்பட்ட குவாலியர் இராச்சியம், மராத்தியப் பேரரசின் வீழ்ச்சிக்குப் பின்னர், புதிதாக நிறுவப்பட்ட மராத்திய கூட்டமைப்பின் ஒரு பகுதியாக விளங்கியது. மத்திய இந்தியாவில் மிகப்பெரிய இராச்சியமாக குவாலியர் விளங்கியது. மகாத்ஜி சிந்தியாவின் (1761–1794) ஆட்சிக் காலத்தில் குவாலியர் அரசு வட இந்தியாவில் முக்கிய சக்தியாகவும்; மராத்திய கூட்டமைப்பின் வலு மிக்க நாடாகவும் விளங்கியது.  
ஆங்கிலேய-மராத்தியப் போர்களின் முடிவில் மராத்தியப் பேரரசு வீழ்ச்சியடைந்ததால், குவாலியர் அரசு பிரித்தானிய இந்தியப் பேரரசிற்கு அடங்கிய மன்னராட்சி பகுதியாக மாறியது. மத்திய இந்தியாவில் மிகப்பெரிய இராச்சியமாக குவாலியர் விளங்கியது.  
1947இல் இந்தியப் பிரிவினைக்குப் பின்னர் இந்தியாவின் அரசியல் ஒருங்கிணைப்பு சட்டப்படி, குவாலியர் இராச்சியம் இந்திய அரசுடன் இணைக்கப்பட்டு, இந்தியாவின் மத்திய பாரத மாகாணத்துடன் இணைக்கப்பட்டது.
# குவாலியர் அரசு

## நிலவியல்

குவாலியர் இராச்சியத்தின் மொத்தப் பரப்பளவு 64,856 சதுர கிலோ மீட்டர் பரப்பளவு கொண்டது. இந்த இராச்சியம் குவாலியர் வடக்கு மண்டலம் மற்றும் மால்வா தெற்கு மண்டலம் என இரண்டாக பிரிக்கப்பட்டிருந்தது.
44,082 சதுர கிலோ மீட்டர் பரப்பளவு கொண்ட குவாலியர் மண்டலத்தின் வடக்கிலு, வடகிழக்கிலும், வடமேற்கிலும் சம்பல் ஆறும், *இராஜபுதனா முகமை* மற்றும் மத்திய மாகாணமும், கிழக்கில் அவத் மற்றும் ஆக்ரா ஐக்கிய மாகாணப் பகுதிகளும், தெற்கில் போபாலும் மேற்கில் இராஜபுதனா முகமையும் எல்லைகளாக கொண்டது.  
உஜ்ஜைன் நகரத்தை உள்ளடக்கிய மால்வா மண்டலம் 20,774 சதுர கிலோ மீட்டர் பரப்பளவு கொண்டது.  
1940இல் குவாலியர் இராச்சியத்தின் மக்கள் தொகை 4,006,159 ஆக இருந்தது.
# குவாலியர் அரசு

## வரலாறு

பத்தாம் நூற்றாண்டில் நிறுவப்பட்ட குவாலியர் இராச்சியத்தை, கி பி 1398இல் தில்லி சுல்தான்கள் கைப்பற்றினர். பின்னர் 1528 முதல் 1731 முடிய முகலாயர் பேரரசிற்கு உட்பட்டிருந்தது. ஆங்கிலேய-மராத்தியப் போர்களின் முடிவில் மராத்தியப் பேரரசு சிதறியது. பின் வந்த மராத்திய கூட்டமைப்பும் ஆங்கிலேயர்களிடம் தோற்றது. பின்னர் 1731இல் குவாலியர் இராச்சியத்தின் மன்னராக 1731இல் ரானோஜிராவ் சிந்தியா முடிசூட்டிக் கொண்டார். பின்னர் அவரது சிந்தியா குல வழித்தோன்றல்கள் குவாலியர் இராச்சியத்தை இந்தியப் பிரிவினைக்குப் பின்னர் 1947 முடிய ஆண்டனர்.
# குவாலியர் அரசு

## குவாலியர் மகாராஜாக்கள்

மராத்திய சிந்தியா குல குவாலியர் இராச்சிய மன்னர்கள் தங்களை மகாராஜாக்கள் என அழைத்துக் கொண்டனர்.
- 1731 - 19 சூலை 1745 இரானோஜி சிந்தியா (இறப்பு 1745)
- 19 சூலை 1745 - 25 சூலை 1755 ஜெயப்பாராவ் சிந்தியா (இறப்பு 1755)
- 25 சூலை 1755 - 15 சனவரி 1761 ஜன்கோஜிராவ் சிந்தியா (b. 1745 - d. 1761)
- 25 சூலை 1755 - 10 சனவரி 1760 தத்தாஜி (பொறுப்பு) (d. 1760)
- 15 சனவரி 1761 - 25 நவம்பர் 1763 Interregnum
- 25 நவம்பர் 1763 - 10 சூலை 1764 கேதர்ஜிராவ் சிந்தியா
- 10 சூலை 1764 - 18 சனவரி 1768 மனாஜிராவ் சிந்தியா (d. af.1777)
- 18 சனவரி 1768 - 12 பிப்ரவரி 1794 மகாதாஜி சிந்தியா (b. c.1727 - d. 1794)
- 12 பிப்ரவரி 1794 - 21 மார்ச் 1827 தௌலத்ராவ் சிந்தியா] (b. 1779 - d. 1827)
- 21 மார்ச் 1827 - 17 சூன் 1827 மகாராணி பாய்ஜா (பெண்) - காப்பாட்சியர் (b. 1787 - d. 1862)
- 17 சூன் 1827 - 7 பிப்ரவரி 1843 (முதல் முறை)
- 17 சூன் 1827 - 7 பிப்ரவரி 1843 இரண்டாம் ஜங்கோஜிராவ் சிந்தியா (சிவாஜிராவ் சிந்தியா) (b. 1805 - d. 1843)
- 17 சூன் 1827 - டிசம்பர் 1832 மகாராணி பாய்ஜா பாய் (f) - முகவர் (s.a.) (இரண்டாம் முறை)
- 7 பிப்ரவரி 1843 - 20 சூன் 1886 ஜெயாஜிராவ் சிந்தியா (b. 1835 - d. 1886)
- 7 பிப்ரவரி 1843 - 13 சனவரி 1844 மகாராணி தாராபாய் - காப்பாட்சியர் (b. 1831 - d. ....)
- 1843 - சனவரி 1844 தாதா காஷ்ஜிவாலா (கிளர்ச்சிக்குப் பின்)
- 20 சூன் 1886 - 5 சூன் 1925 இரண்டாம் மாதவராவ் சிந்தியா (b. 1876 - d. 1925)
- 17 ஆகஸ்டு 1886 - 15 டிசம்பர் 1894 மகாராணி சாக்கிய பாய் -காப்பாட்சியர் (b. 1862 - d. 1919)
- 5 சூன் 1925 - 15 ஆகஸ்டு 1947 ஜார்ஜ் சிவாஜி ராவ் சிந்தியா (b. 1916 - d. 1961)
- 5 சூன் 1925 – 23 நவம்பர் 1931 மகாராணி சிங்கு பாய் – காப்பாட்சியர் (d. 1931)
- 23 நவம்பர் 1931 - 22 நவம்பர் 1936 மகாராணி கஜ்ஜிரா ராஜேபாய் - காப்பாட்சியர் (d. 1943)
- 22 நவமபர் - 10 மார்ச் 1945 - சிவாஜிராவ் சிந்தியா
- 10 மார்ச் 1945 – 30 செப்டம்பர் 2001 - மாதவராவ் சிந்தியா
# குவாலியர் அரசு

## நிர்வாகம்

நிர்வாகக் காரணங்களால் குவாலியர் அரசு வடக்கு குவாலியர் என்றும் தெற்கு மால்வா என இரண்டு பிராந்தியங்களாக பிரிக்கப்பட்டிருந்தது. வடக்கு குவாலியர் பிராந்தியத்தில் தற்கால குவாலியர் மாவட்டம், பிண்டு மாவட்டம், சியோப்பூர் மாவட்டம், தோன்வார்கார் மாவட்டம், இசாகார் மாவட்டம், பில்சா மாவட்டம் மற்றும் நார்வார் மாவட்டங்கள் இருந்தன. மால்வா பிராந்தியத்தில் உஜ்ஜைன் மாவட்டம், மண்டசௌர் மாவட்டம், அம்ஜெரா மாவட்டங்கள் இருந்தன.  
மாவட்டம் பல பர்கானாக்களாக (pargana) பிரிக்கப்பட்டது. பல கிராமங்களைக் கொண்ட ஒரு பர்கானாவிற்கு நில வரி வசூலிக்க, மற்றும் நிலங்கள் தொடர்பான ஆவணங்களை பராமரிக்க பட்வாரி எனும் கீழ் நிலை அதிகாரி இருந்தார். மாவட்டங்களின் நிர்வாகத்தை கவனிக்க ஒரு சுபேதார் எனும் உயர் அதிகாரி இருந்தார்.
# குவாலியர் அரசு

## இதனையும் காண்க

- இந்தியாவின் அரசியல் ஒருங்கிணைப்பு
- இந்திய மன்னராட்சி அரசுகளின் பட்டியல்
- போபால் இராச்சியம்
- இந்தூர் அரசு
# அடுக்குத் தூபி

7ஆம் நூற்றாண்டு காலத்திய, ஐந்து அடுக்கு நிலை கொண்ட ஹோரியூ ஜீ அடுக்குத் தூபி, ஜப்பான்]]  
, தாய்லாந்து மற்றும் பர்மிய கட்டிட கலை நயத்துடன் கூடிய பல அடுக்குகள் கொண்ட *கேக் லோக் சி* அடுக்குத் தூபி, மலேசியா]]  
**அடுக்குத் தூபி** (*Pagoda*), பௌத்தக் கட்டிடக் கலை நயத்தில் தெற்காசியா மற்றும் தென்கிழக்கு ஆசியா மற்றும் கிழக்கு ஆசியா பகுதிகளில் பல அடுக்கு மாடிகள் கொண்ட தூபி வடிவத்தில் கட்டப்பட்ட பௌத்த வழிபாட்டுத் தலமாகும்.
நேபாளம், இந்தியா, சீனா, ஜப்பான், கொரியா, வியட்நாம், பர்மா, இலங்கை, லாவோஸ், கம்போடியா மற்றும் தாய்லாந்து நாடுகளில் இதுபோன்ற அடுக்குத் தூபிக்கள் விகாரைக்கு அருகில் அமைக்கப்பட்டுள்ளது.
# அடுக்குத் தூபி

## இதனையும் காண்க

- தூபி
- புத்த விகாரம்
- சைத்தியம்
- தாது கோபுரம்
- வட்டதாகே
# சோக்தியானா

**செலூக்கியப் பேரரசின் கீழ் சோக்தியானா, கிமு 300 பேரரசர் அலெக்சாந்தரின் ஆட்சியின் பின்னர் உருவான ஒரு *தியாடோச்சி* இராச்சியம்.**  
| சோக்திய மொழி |
| --- |
சோக்தியானா]]  
**சோக்தியானா** (*Sogdiana*) அல்லது **சோக்தியா** (*Sogdia*); புதிய பாரசிக மொழி:: سُغْد, *சோகிது*) பண்டைய இந்தோ ஐரோப்பிய பாரசீக மக்கள் வாழ்ந்த தற்கால தாஜிகிஸ்தான், மற்றும் உஸ்பெகிஸ்தான் நாடுகளை உள்ளடக்கியதாகும். அகாமனிசியப் பேரரசில் சோக்தியானா ஒரு மாகாணமாக விளங்கியது. கி மு 328இல் மாசிடோனியாவின் மன்னர் அலெக்சாண்டர் சோக்தியானவை கைப்பற்றினார். பின்னர் கிரேக்க பாக்திரியா பேரரசு மற்றும் சாசானியப் பேரரசுகளில் சோக்தியானா ஒரு பகுதியாக விளங்கியது.
# சோக்தியானா

## அமைவிடம்

சோக்தியானா பகுதியின் முக்கிய நகரம் சமர்கந்து ஆகும். ஆமூ தாரியா ஆறு இப்பகுதியை வளப்படுத்துகிறது.
# சோக்தியானா

## சமயங்கள்

சோக்தியானா பகுதி மக்கள் பௌத்தம், சரத்துஸ்திர சமயங்களைப் பயின்றனர். பின்னர் சாமனித்து பேரரசின் இறுதி காலத்தில், கிபி 999ல் சோக்தியானா மக்கள் இசுலாமிய சமயத்திற்கு மாற்றப்பட்டனர்.
# சோக்தியானா

## மொழிகள்

இப்பகுதியில் பாரசீக மொழி மற்றும் துருக்கிய மொழிகள் வழக்கில் இருந்தது.
# சோக்தியானா

## மொழிகள்

### நடு ஆசியாவும் பட்டுப்பாதையும்

நடு ஆசியாவின் சோக்தியானா பகுதியில் பட்டுப்பாதை செல்வதால், சீனாவிற்கும் ஐரோப்பாவிற்கும் இடையே முக்கிய வணிக மையமாக சோக்தியானா விளங்கியது.
# பெர்காமோன் இராச்சியம்

**பெர்காமோன் இராச்சியம்** அல்லது **அத்தாலித்து வம்சம்** (Attalid dynasty) ஹெலனிய காலத்திய கிரேக்கர்கள் ஆண்ட நாடுகளில் ஒன்றான (தற்கால துருக்கி) பெர்காமோன் இராச்சியத்தை கி மு 282 முதல் கி மு 133 முடிய அரசாண்டது.  
ஹெலனிய கால துருக்கிப் பகுதியை ஆண்ட, அலெக்சாண்டரின் படைத்தலைவர்களில் ஒருவரான லிசிமச்சூஸ் கிமு 282இல் மறைந்த போது, அவரின் படைத்தலைவர்களில் ஒருவரான முதலாம் பிலெடெயர்ஸ் என்பவர் ஆட்சியை கைப்பற்றி, கிமு 230இல் அத்தாலித்து வம்சத்தின் ஆட்சியை துருக்கியில் நிறுவினார்.  
அத்தாலித்து வம்சத்தின் மூன்றாம் அத்தாலஸ் ஆட்சிக் காலத்தில், கி மு 133இல் உரோமானியர்கள் பெர்கமோன் இராச்சியத்தை கைப்பற்றினர்.
# பெர்காமோன் இராச்சியம்

## இதனையும் காண்க

- ஹெலனிய காலம்
- தாலமைக் பேரரசு
- செலூக்கியப் பேரரசு
- கிரேக்க பாக்திரியா பேரரசு
- இந்தோ கிரேக்க நாடு
# தாலமி பேரரசு

நிறுவிய பேரரசர் தாலமி சோத்தர் (கி மு 305 –282 )]]
கி மு 309 – 246)]]
யின் உருவம் பொறித்த நாணயம்]]
வின் உருவம் பொறித்த நாணயம்]]  
**தாலமைக் பேரரசு** (Ptolemaic Kingdom) (; , *Ptolemaïkḕ Basileía*) (ஆட்சிக் காலம்:கி மு 305 – கி மு 30) அலெக்சாண்டரின் இறப்புக்கு பின்னர், ஹெலனிய காலத்தில் அவரது படைத்தலைவர்கள் கிரேக்கப் பேரரசை, ஐந்தாக பிரித்துக் கொண்டு ஆண்டனர். கி மு 305இல் கிரேக்கப் படைத்தலைவரும், எகிப்தின் ஆளுநருமான முதலாம் தாலமி சோத்தர் எகிப்தில் தாலமைக் பேரரசை நிறுவினார். பண்டைய எகிப்து உள்ளடக்கிய மத்தியதரைக் கடலின் கிழக்குப் பகுதி நாடுகளை தாலமைக் பேரரசு ஆண்டது. தாலமைக் பேரரசின் தலைநகரம் அலெக்சாந்திரியா நகரம் ஆகும். இப்பேரரசின் இறுதி மன்னர் சிசேரியனை கிமு 30-இல் உரோமைப் பேரரசின் படைத்தலைவர் அகஸ்ட்டஸ் கொன்றதால், எகிப்தில் தாலமிப் பேரரசின் ஆட்சி முடிவுற்றது. எகிப்து, உரோமைப் பேரரசின் மாகாணம் ஆனாது.  
இப்பேரரசு ஏழாம் கிளியோபாட்ரா காலத்தில், எகிப்தை ஆண்ட கிளியோபாட்ராவி மகன் சிசேரியன் ஆட்சிக் காலத்தில், உரோமானிய படைத்தலைவர் அகஸ்ட்டஸ் படையெடுப்பால் கி மு 30-இல் முடிவுற்றது. அப்போது எகிப்தை ஆட்சி பீடமாகக் கொண்ட ஹெலனிய கால தாலமைக் பேரரசின் காலத்தில் எகிப்து மற்றும் கிரேக்கத்தின் வரலாறுகள் நன்கு காகிதங்களில் எழுதப்பட்ட எழுத்துகள் மூலம் நன்கு ஆவணப்படுத்தப்பட்டுள்ளதை எகிப்தில் கண்டெடுக்கப்பட்டுள்ளது.
# தாலமி பேரரசு

## தாலமி பேரரசின் பரப்பு

துவக்க கால தாலமைக் பேரரசில் தற்கால எகிப்து, லிபியா, துருக்கி, இசுரேல், சைப்பிரஸ், பாலஸ்தீனம், லெபனான், சிரியா மற்றும் ஜோர்டான் நாடுகள் அடங்கியிருந்தது. பேரரசின் இறுதிக் காலத்தில் கிமு 30ல் தற்கால எகிப்து, துனிசியா மற்றும் லிபியா நாடுகள் இருந்தன.
# தாலமி பேரரசு

## வரலாறு

பாபிலோனில் கி மு 323இல் அலெக்சாண்டர் மறைந்த போது அவரது படைத்தலைவர்களுக்குள் கிரேக்கப் பேரரசை யார் ஆள்வது என்ற பிணக்கு (தியாடோச்சி-Diadochi) ஏற்பட்டது.
துவக்கத்தில் அலெக்சாண்டரின் சிறு வயது குழந்தையான நான்காம் அலெக்சாண்டரின் பிரதிநிதியாக கிரேக்கப் பேரரசை பெர்டிக்காஸ் (Perdiccas) என்பவர் வழிநடத்தினார்.  
கிரேக்கப் பேரரசின் எகிப்தின் ஆளுநராக முதலாம் தாலமி சோத்தர் கி மு 323இல் நியமிக்கப்பட்டார். ஹெலனிய காலத்தில், கிரேக்கப் பேரரசை அதன் படைத்தலைவர்களும் ஆளுநர்களும் பிரித்து கொண்டதால் கிரேக்கப் பேரரசு சிதறியது. முதலாம் **தாலமி சோத்தர்** கிரேக்கப் பேரரசின் எகிப்து பகுதிகளுக்கு தனி உரிமையுடன் மன்னராக முடிசூட்டிக் கொண்டார். அவரது தாலமைக் வம்சம் எகிப்தை ஏறத்தாழ 300 ஆண்டுகள் ஆண்டது.  
பண்டைய எகிப்திய பண்பாட்டு, நாகரீகம் மற்றும் பழக்க வழக்கங்களைப் பின்பற்றிய தாலமைக் வம்சத்தின் மன்னர்கள் தங்களை பார்வோன் எனும் அடைமொழியுடனும், இளவரசர்கள் தாலமி என்ற அடைமொழியுடனும்; இளவரசிகள் கிளியோபாட்ரா, அர்சினொ மற்றும் பெரிநைஸ் போன்ற அடைமொழிகளுடனும் அழைக்கப்பட்டனர்.
# தாலமி பேரரசு

## ரோமானியர்களின் ஆட்சி

கிளியோபாட்ராவின் இறப்பிற்குப் பின் கி மு 30இல் எகிப்தை வெற்றி கொண்ட உரோமைப் பேரரசு, எகிப்தை உரோமைப் பேரரசின் மாகாணமாக இணைத்துக் கொண்டனர்.
# தாலமி பேரரசு

## தாலமி பேரரசர்கள்

வின் சித்திரம், கிபி முதல் நூற்றான்டு]]
1. தாலமி சோத்தர் -ஆட்சிக் காலம் கிமு 303 – 282
1. இரண்டாம் தாலமி - கிமு 285 – 246
1. மூன்றாம் தாலமி - கிமு 246 – 221
1. நான்காம் தாலமி - கிமு 221 – 203 - (சகோதரி & மனைவி முதலாம் கிளியோபாட்ரா)
1. ஐந்தாம் தாலமி - கிமு 203 – 181
1. ஆறாம் தாலமி - கிமு 181–164 மற்றும் 163 – 145 (சகோதரி & மனைவி இரண்டாம் கிளியோபாட்ரா)
1. எட்டாம் தாலமி - கிமு 170 – 163 மற்றும் 145 – 116)
1. ஒன்பதாம் தாலமி - கிமு 116 –107 மற்றும் கிமு 88 – 81
1. பத்தாம் தாலமி - கிமு 107 – 88 (சகோதரி & மனைவி நான்காம் கிளியோபாட்ரா)
1. பதினொன்றாம் தாலமி - கிமு 80
1. பனிரெண்டாம் தாலமி - கிமு 80–58 மற்றும் கிமு 55–51 (சகோதரி மற்றும் மனைவி ஐந்தாம் கிளியோபாட்ரா)
1. பதிமூன்றாம் தாலமி - கிமு 51 - 47 (சகோதரி மற்றும் மனைவி ஏழாம் கிளியோபாட்ரா)
1. பதிநான்காம் தாலமி - கிமு 47 – 44 (சகோதரி மற்றும் மனைவி ஏழாம் கிளியோபாட்ரா)
1. சிசேரியன் - கிமு 44 – 30 (ஏழாம் கிளியோபாட்ரா-ஜூலியஸ் சீசரின் மகன்)
# தாலமி பேரரசு

## தாலமி பேரரசர்கள்

### தாலமி பேரரசின் இராணிகள்

1. முதலாம் கிளியோபாட்ரா
1. இரண்டாம் கிளியோபாட்ரா - காப்பாட்சியாளராக கிமு 145 – 116
1. மூன்றாம் கிளியோபாட்ரா - காப்பாட்சியாளராக கிமு 81 – 80
1. நான்காம் கிளியோபாட்ரா
1. ஐந்தாம் கிளியோபாட்ரா - காப்பாட்சியாளராக கிமு 58 – 57 மற்றும் 58 – 55
1. ஆறாம் கிளியோபாட்ரா - காப்பாட்சியாளராக கிமு 58
1. நான்காம் அர்சினோ - காப்பாட்சியாளராக
1. ஏழாம் கிளியோபாட்ரா - காப்பாட்சியாளராக கிமு 51 – 30
# தாலமி பேரரசு

## இதனையும் காண்க

- பண்டைய எகிப்திய பார்வோன்கள்
- தாலமி வம்சம்
- ஹெலனிய காலம்
- தியாடோச்சி
- ஜூலியஸ் சீசர்
- மார்க் ஆண்டனி
# தீர்த்த மலை தீர்த்தகிரிசுவரர் கோயில்

**தீர்த்த மலை தீர்த்தகிரிசுவரர் கோயில்** என்பது தர்மபுரி மாவட்டம், அரூருக்கு அருகில் உள்ள தீர்த்தமலையில் உள்ள சிவன் கோயிலாகும். இக்கோயில் அமைந்துள்ள மலையும் அடிவாரத்தில் உள்ள ஊரும் தீர்த்த மலை என்றே அழைக்கப்படுகின்றன. கோயில் உள்ள முருகன் மீது அருணகிரிநாதர் நான்கு பாடல்கள் பாடியுள்ளார்.
# தீர்த்த மலை தீர்த்தகிரிசுவரர் கோயில்

## கோயிலின் பழமை

இக்கோயிலில் பல கல்வெட்டுகள் காணப்படுகின்றன என்றாலும் இவற்றில் பழமையான கல்வெட்டு மேலைக் கங்க மன்னனான *மல்லிதேவ மகாராசர்* என்ற மன்னன் இந்த இறைவனுக்கு *ஆலம்பாடி* என்ற சிற்றூரை தானமாக அளித்த கி.பி ஆறாம் நூற்றாண்டு கல்வெட்டே பழமையானதாக உள்ளதால் இக்கோயில் ஆறாம் நூற்றாண்டுக்கு முற்பட்டக் கோயிலாகும். இதுவே தரும்புரி மாவட்டத்தில் தற்போது உள்ள கோயில்களில் பழமையானது ஆகும்.
# தீர்த்த மலை தீர்த்தகிரிசுவரர் கோயில்

## தலபுராணம்

தீர்த்தகிரிப் புராணம் கி.பி 16 ஆம் நூற்றாண்டில் *சைவ எல்லப்ப நாவலர்* என்பவரால் எழுதப்பட்டது.
# தீர்த்த மலை தீர்த்தகிரிசுவரர் கோயில்

## தீர்த்தங்கள்

தீர்த்த மலையில் *இராம தீர்த்தம்*, *அகத்திய தீர்த்தம்*, *அக்கினி தீர்த்தம்*, *குமார தீர்த்தம்*, *கௌரி தீர்த்தம்* ஆகிய ஐந்து தீர்த்தங்கள் உள்ளன. இதில் இராம தீர்த்தம் ஒரு பாறையின் உச்சியில் இருந்து எப்போதும் கொட்டிக் கொண்டிருக்கும் கோடைக் காலத்திலும் இந்த தீர்த்தம் கொட்டுவது நின்றதில்லை என்பது இதன் சிறப்பு.
# ஆதி இந்தோ ஐரோப்பிய மக்கள்

(கரும் பச்சை நிறத்தில்) மற்றும் தற்காலத்தில் யுரேசியாவில் இந்தோ ஐரோப்பிய மொழிகள் பேசப்படும் பகுதிகள். (இளம் பச்சை நிறத்தில்)]]
**ஆதி இந்தோ ஐரோப்பிய மக்கள்** (Proto-Indo-Europeans) பனி யுகத்தின் முடிவில் கி மு 4,000இல் அல்லது அதற்கு சிறிது காலத்திற்கு முன்னர் வாழ்ந்த இனக் குழுக்கள் ஆவர். இவர்கள் எழுத்து வடிவம் இல்லாத ஆதி ஆதி இந்தோ ஐரோப்பிய மொழிகளை பேசினர்.
# ஆதி இந்தோ ஐரோப்பிய மக்கள்

## மக்கள்

ஆதி இந்தோ ஐரோப்பிய மக்கள் குறித்தான அறிவு, அவர்கள் பேசிய மொழியாலும், அகழ்வாராய்ச்சிகளாலும் வெளிப்பட்டது. ஆதி இந்தோ ஐரோப்பியர்கள், வெண்கலக் காலத்திய இந்தோ ஐரோப்பிய மக்களுடன் சிறிது தொடர்புடையவர்கள்.  
ஆதி இந்தோ ஐரோப்பிய இன மக்கள் செப்புக் காலத்தில், கி மு 5000 முதல் கி மு 4,000 ஆண்டுகளுக்கு முன்னர் நடு ஆசியா மற்றும் கிழக்கு ஐரோப்பாவின் ஸ்டெப்பி புல்வெளிகளில் வாழ்ந்தவர்கள்.  
கி மு இரண்டாயிரத்தின் நடுவில் ஆதி இந்தோ ஐரோப்பிய இனக் குழுவினரின் வழித்தோண்றல்கள் கி மு இரண்டாயிரத்தின் நடுவில் அனதோலியா, கிரேக்க ஏஜியன் கடற்கரை பகுதிகள், மேற்கு ஐரோப்பா மற்றும் வட இந்தியா பகுதிகளில் குடிபெயர்ந்தனர்.
# ஆதி இந்தோ ஐரோப்பிய மக்கள்

## பண்பாடு

ஆதி இந்தோ ஐரோப்பிய இனக்குழுவின் சில பண்பாடுகள்:  
- வீட்டு பயன்பாட்டு விலங்குகளான ஆடு, மாடு, குதிரை, நாய்கள் போன்ற கால்நடைகளை பராமரித்தல் மற்றும் வளர்த்தல்.
- சிறு தானியங்களை பயிரிட்டனர்.
- குளிர்காலத்தில் பனி கொட்டும் பருவ நிலைகளில் வாழ்ந்தனர்.
- கடினமான சக்கரங்களை பயன்படுத்தினர்.
- பல கடவுள் வழிபாடு கோட்பாடுகள் கொண்டவர்கள். விலங்குகளை வழிபடும் கடவுள்களுக்கு பூசாரிகளின் உதவியுடன் பலி கொடுத்தனர்.
- இறந்தவர்களை புதைக்கும் வழக்கம் கொண்டிருந்தனர். இறந்து போன இனக் குழுவின் தலைவர்களின் சடலத்துடன், அவர்கள் பயன்படுத்திய பொருட்களுடன் புதைத்து, அதன் மீது சிறிய மேடை கட்டினர்.
- பல இந்தோ ஐரோப்பிய இனக்குழுவினர், பூசாரிகள், படைவீரர்கள் மற்றும் இடையர்கள்/உழவர்கள் என மூன்றடுக்கு சமூக அமைப்பு கொண்டிருந்தனர்.
- வெண்கலத்தால் ஆன உழவுக் கருவிகள், போர்க் கருவிகள் கொண்டிருந்த ஆதி இந்தோ ஐரோப்பியர்கள் வெள்ளி மற்றும் தங்கத்தையும் அறிந்திருந்தனர். உணவு, பால் மற்றும் கம்பிளி ஆடைக்காக ஆடு, மாடுகளை வளர்த்தனர். சக்கரங்கள் கொண்ட வண்டியில் காளைகள் பூட்டி ஓட்டினர். தேர்களில் போர்க் குதிரைகளை பூட்டினர்.
# ஆதி இந்தோ ஐரோப்பிய மக்கள்

## இதனையும் காண்க

- இந்தோ ஐரோப்பிய மக்கள்
- இந்தோ ஐரோப்பிய மொழி
- ஆரியர்
- இந்தோ ஆரிய மக்கள்
- இந்தோ ஆரிய மொழி
- இந்தோ-ஈரானிய மொழிகள்
# தருமபுரி கோட்டை மல்லிகார்சுனர் கோயில்

**தருமபுரி கோட்டை மல்லிகார்சுனர் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு சிவன் கோயிலாகும். இது ஒரு தேவார வைப்புத்தலமாகும்.
# தருமபுரி கோட்டை மல்லிகார்சுனர் கோயில்

## பிற பெயர்கள்

இக்கோயில் கோட்டைக்கோயில், கோட்டை ஈஸ்வரன் கோயில், தகடூர் காமாட்சி கோயில், கோட்டை சிவன் கோயில் என்று பல பெயர்களில் அழைக்கப்படுகிறது. கோயிலின் இறைவன் பெயர் விசயநகரப் பேரரசர் மல்லிகார்ஜுன ராயன் காலத்தில் மல்லிகார்ச்சுனர் என மாற்றப்பட்டிருக்க வேண்டுமெனக் கருதப்படுகிறது.
# தருமபுரி கோட்டை மல்லிகார்சுனர் கோயில்

## இறைவன், இறைவி

இக்கோயிலில் உள்ள இறைவன் மல்லிகார்ச்சுனர் ஆவார். இறைவி காமாட்சியம்மை ஆவார்.
# தருமபுரி கோட்டை மல்லிகார்சுனர் கோயில்

## பிற சன்னதிகள்

வலம்புரி விநாயகர், வள்ளி தெய்வானையுடன் ஆறுமுகர், சித்தலிங்கேசுவரர் சன்னதிகள் உள்ளன. கோஷ்டத்தில் விநாயகர், தட்சிணாமூர்த்தி, திருமால், பிரம்மா, துர்க்கை ஆகியோர் உள்ளனர். அருகே சண்டிகேசுவரர் சன்னதி உள்ளது.
# தருமபுரி கோட்டை மல்லிகார்சுனர் கோயில்

## இதையும் காண்க

- தருமபுரி கோட்டை காமாட்சியம்மன் கோயில்
- தருமபுரி பரவாசுதேவப் பெருமாள் கோயில்
# பாம்பே குரோனிக்கிள்

**பாம்பே குரோனிக்கிள்** என்பது மும்பையிலிருந்து சர் பெரோஸ் சா என்ற வழக்கறிஞரால் பதிக்கப்பட்டு வெளிவந்த ஆங்கிலச் செய்தித் தாள் ஆகும். இது 1910 முதல் 1959 வரை பதிப்பாகி வெளிவந்தது. ஜே பி பட்டேல் என்பவர் இதனைத் தொடங்குவதற்கு உதவியாக இருந்தார். 1913 முதல் 1919 வரை பி.ஜி. ஹோர்னிமன் என்பவர் இச்செய்தித் தாளை நடத்தி வந்தார்.  
இந்தியா விடுதலை பெறுவதற்கு முன் இந்தியாவில் நிகழ்ந்த அரசியல் நிகழ்வுகள், போராட்டங்கள் ஆகியன பாம்பே குரோனிக்கிள் செய்தித்தாளில் இடம் பெற்றன. வரலாற்று ஆசிரியர்களின் நூல்களுக்குச் சான்றாவணங்களாக, இதில் அச்சானவை விளங்குகின்றன.
# இந்தோ ஐரோப்பிய மக்கள்

தாயகமாக கருதப்படும் ஸ்டெப்பி புல்வெளிகள் (கரும் பச்சை நிறத்தில்) மற்றும் தற்காலத்தில் யுரேசியாவில் இந்தோ ஐரோப்பிய மொழிகள் பேசப்படும் பகுதிகள். (இளம் பச்சை நிறத்தில்)]]  
**இந்தோ ஐரோப்பிய மக்கள்** (Indo-Europeans) இந்தோ ஐரோப்பிய மொழிகள் பேசும் இனக் குழுக்கள் ஆவர்.
காக்கேசிய இனத்தவர்களான இந்தோ ஐரோப்பிய மக்கள் ஆதி இந்தோ ஐரோப்பிய மொழிகளை பேசியவர்களின் வழித்தோன்றல்கள் ஆவார்.  
வெண்கலக் காலத்திய இந்தோ ஐரோப்பிய மொழிகளான ஆதி இந்தோ ஈரானிய மொழி, ஆதி கிரேக்க மொழி, ஆதி செல்டிக் மொழி, ஆதி இத்தாலி மொழி, ஆதி ஜெர்மானிய மொழி, ஆதி ஸ்லோவிக் போன்ற மொழிகளை பேசியவர்கள் ஆவர்.  
வரலாற்று காலத்திலும், தற்காலத்திலும் இந்தோ ஐரோப்பிய மொழிகளை பேசுபவர்களை, இந்தோ ஐரோப்பியர்கள் என குறிப்பிடாமல், அவர்கள் பேசும் மொழிக் குடும்பத்தின் பெயரால் அடையாளப்படுத்துகின்றனர். எடுத்துக்காட்டாக அனதோலியர்கள், தொக்காரியர்கள், ஆரியர்கள், ஈரானியர்கள் (இந்தோ ஆரியர்கள்), கிரேக்கர்கள், செல்டிக்குகள், இத்தாலியர்கள், ஜெர்மானியர்கள், பால்டிக்குகள், ஸ்லோவேனியர்கள், ஆர்மீனியர்கள், அல்பேனியர்கள் என்று அழைக்கப்படுகிறார்கள். மேலும் அதன் கிளை மொழிகளை பேசுவர்களை அதன் பெயரால் அழைக்கப்படுகின்றனர். எடுத்துக்காட்டாக இந்திய-ஈரானிய மொழியின் உட்குடும்ப மொழியான இந்தோ ஆரிய மொழிகளை பேசுபவர்களை, வங்காளிகள், குஜராத்திகள், காஷ்மீரிகள், நேபாளிகள் என்றும் அழைக்கப்படுகின்றனர்.
# தருமபுரி கோட்டை காமாட்சியம்மன் கோயில்

**தருமபுரி கோட்டை காமாட்சியம்மன் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு கோயிலான அம்மன் கோயிலாகும்.
# தருமபுரி கோட்டை காமாட்சியம்மன் கோயில்

## கோயிலின் வரலாறு

நுளம்பர் கட்டிய பல கோயில்களில் இக்கோயில் குறிப்பிடத்தக்கது. இவர்கள் கி.பி. எட்டு - ஒன்பதாம் நூற்றாண்டுகளில் இக்கோயிலை கட்டியுள்ளனர். இக்கோயில் தற்போது காமாட்சியம்மன் கோயிலாக இருந்தாலும், ஒரு காலத்தில் சிவன் கோயிலாக இருந்துள்ளது என்பது குறிப்பிடத்தக்கது. சோழர் காலக் கல்வெட்டுகள் இக்கோயில் ஈசனை *முழமாயிரமுடையார்* அல்லது *திருவேளாலீசுவரமுடையார்* எனக் குறிப்பிடுகின்றன. இக்கோயில் நல்ல சிற்ப வேலைப்பாடுகளுடன் அமைக்கப்பட்டுள்ளது. இக்கோயிலில் இராமாயணக் காட்சிகளை விவரிக்கும் சிற்பங்கள் உள்ளது சிறப்பு. நுளம்பரது காலத்திற்குப் பிறகு இக்கோயில் பராமரிப்பின்றி பாழ்பட்டுப் போனது. இந்நிலையில் மூன்றாம் குலோத்துங்க சோழன் காலத்தில் திருக்காளத்தியில் இருந்து தகடூருக்கு வந்த *வண்ணானைக் கும்பிட்டார்* என்னும் சிவனடியார் இந்தக் கோட்டை சிவாலயங்கள் பாழ்பட்டு இருப்பதைக் கண்டு வருந்தி அவற்றை புதுப்பிக்க எண்ணி, அப்போது சோழர்களின் கீழ் தகடூரை ஆண்டுவந்த அதியமான் மரபினனான இராசராச அதியமானிடம் சென்று இம்மூன்று கோயில்களையும் தகுந்த *சிவப்பிராமணர்களைக்* கொண்டு வழிபாட்டிற்கு ஏற்பாடு செய்ய வேண்டுமென வேண்டினார். அதியமானோ தகுந்த சிவப்பிராமணர்களை அழைத்து வரும் பொறுப்பை அவரிடமே வழங்கினார். தகுந்த சிவப்பிராமணர்களை மன்னனிடம் அழைத்து வர, கோயில்களில் இரண்டு ஆண்டுகள் திருப்பணிகள் மேற்கொள்ளப்பட்டு வழிபாடுகள் தொடங்கின என கல்வெட்டுகள் குறிக்கின்றன. இந்தக் கோயில் விசயநகரப் பேரரசர் மல்லிகார்ஜுன ராயன் காலத்துக்குப் பிறகு காமாட்சி அம்மன் கோயிலாக மாற்றப்பட்டிருக்க வேண்டுமெனக் கருதப்படுகிறது.
# தருமபுரி கோட்டை காமாட்சியம்மன் கோயில்

## அமைப்பு

அகன்ற திருவுண்ணாழியில் பெரிய பீடமும் அதில் நான்கடி உயரத்தில் நின்ற கோலத்தில் காமாட்சியம்மன் உள்ளார். தலையில் பொன்மணி மகுடத்துடனும், கழுத்தில் முத்துவடம், மலர் மாலை, எலுமிச்சம்பழ மாலை ஆகியவற்றுடன், கைகளில் பாராங்குசம், அபய முத்திரை கொண்டு விளங்குகிறார்.
# தருமபுரி கோட்டை காமாட்சியம்மன் கோயில்

## இதையும் காண்க

- தருமபுரி கோட்டை மல்லிகார்சுனர் கோயில்
- தருமபுரி பரவாசுதேவப் பெருமாள் கோயில்
# தருமபுரி பரவாசுதேவப் பெருமாள் கோயில்

**தருமபுரி பரவாசுதேவப் பெருமாள் கோயில்** என்பது தர்மபுரி மாவட்டம், தர்மபுரியில் கோட்டைக் கோயில்கள் என அழைக்கப்படும் மூன்று கோயில்களில் ஒரு விஷ்ணு கோயிலாகும்.
# தருமபுரி பரவாசுதேவப் பெருமாள் கோயில்

## அமைவிடம்

கடல் மட்டத்திலிருந்து சுமார் 479 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°08'33.6"N, 78°09'57.4"E (அதாவது, 12.142656°N, 78.165949°E) ஆகும்.
# தருமபுரி பரவாசுதேவப் பெருமாள் கோயில்

## கோயிலின் சிறப்பு

இக்கோயிலில் அமைந்துள்ள பெருமாளின் திருவடிகளை பிரம்மா பிரதிட்டை செய்ததாகவும், தேவர்கள், முனிவர்கள், அர்ஜுனன் ஆகியோரால் பூசிக்கப்பட்டதாகவும் வழிவழியாகக் கூறப்படுகிறது. மேலும் பதினெண் சித்தர்களில் தன்வந்திரி, திரிமூலி ஆகியோரால் அருட்கொடை பெற்ற தலமாகவும் நம்பப்படுகிறது.
# தருமபுரி பரவாசுதேவப் பெருமாள் கோயில்

## கோயிலின் வரலாறு

இக்கோயில் நுளம்பரது காலத்திலோ அல்லது அதற்கு சற்று பிற்பட்ட காலத்திலோ கட்டப்பட்டிருக்க வேண்டும் எனக் கருதப்படுகிறது. இக்கோயிலில் ஆண்டாள், அனுமான் ஆகியோருக்கு உட்கோயில்கள் பிற்காலத்தில் கட்டப்பட்டுள்ளன.
# தருமபுரி பரவாசுதேவப் பெருமாள் கோயில்

## பரவாசுதேவப் பெருமாளின் தோற்றம்

கோயில் உண்ணாழியில் ஆதி சேடன் ஏழுதலைகளுடன் பரவாசுதேவப் பெருமாளின் தலைக்குமேல் குடைபிடிக்க அவரின் இடது தொடையின் மேல் தாயார் அமர்ந்திருக்க, பெருமாளின் வலது மேல்கையில் சக்கரமும், கீழ்கையில் கதாயுதமும், இடது மேல்கையில் சங்கும், கீழ்கை ஆதிசேடன் மேல் சாய்வாக ஊன்றியும் பாம்பணையின் மேல் இடது காலைத் தொங்கவிட்டபடி அமர்ந்திருக்க கருடர், அனுமான் போன்றோர் திருவடிகளை வணங்கி நிற்பதுபோல காட்சியளிக்கிறார்.
# போரான் முக்குளோரைடு

**போரான் முக்குளோரைடு** *(Boron trichloride)* BCl<sub>3</sub> என்ற வேதியியல் வாய்ப்பாடு கொண்ட ஒரு கனிம வேதியியல் வேதிச் சேர்மம் ஆகும். போரான், மற்றும் குளோரின் சேர்ந்து உருவாகும் இச்சேர்மம் நிறமற்ற வாயுவாகவும், கரிமத் தொகுப்பு வினைகளில் ஒரு பயனுள்ள வினைப்பொருளாகவும் உள்ளது. தண்ணீர்|தண்ணீருடன் அதி தீவிரமாக வினைபுரிகிறது.
# போரான் முக்குளோரைடு

## தயாரிப்பு

போரான் பொதுவாக ஆலசன்களுடன் வினைபுரிந்து அவற்றுடன் தொடர்புடைய மூவாலைடுகளைத் தருகிறது. தொழிற்சாலைகளில் போரான் முக்குளோரைடானது, 500 பாகை செல்சியசு வெப்பநிலையில் போரான் ஆக்சைடுடன் கார்பன் சேர்த்து நேரடியாக குளோரினேற்றம் செய்யப்பட்டு தயாரிக்கப்படுகிறது.  
:B<sub>2</sub>O<sub>3</sub> + 3 C + 3 Cl<sub>2</sub> → 2 BCl<sub>3</sub> + 3 CO  
தைட்டானியம் ஈராக்சைடை, தைட்டானியம் நாற்குளோரைடாக மாற்றக்கூடிய கிரோல் செயல்முறையை இந்த வெப்பக்கரியொடுக்க முறையும் ஒத்துள்ளது. ஆய்வகங்களில் BF3 உடன் AlCl3 சேர்மத்தைச் சேர்த்து ஆலசன் பரிமாற்றத்தின் வழியாக போரான் முக்குளோரைடு தயாரிக்கப்படுகிறது.
# போரான் முக்குளோரைடு

## கட்டமைப்பு

போரான் முக்குளோரைடு பிற போரான் மூவாலைடுகள் போலவே முக்கோண தள மூலக்கூறு வடிவமைப்பையும், 175 பைக்கோமீட்டர் பிணைப்பு நீளத்தையும் கொண்ட ஒரு சேர்மமாகும்.
π-பிணைப்ப்பின் பரிமாணம். கூட்டு விளைபொருட்கள் உருவாகும் அதேநேரத்தில் பெரும்பாலும் B-Cl பிணைப்பின் நீள அதிகரிப்பும் நிகழ்கின்றது. BCl3•S(CH3)2 (சிஏசு எண் 5523-19-3) என்ற சேர்மமே பொருத்தமான BCl3 வழங்கும் ஆதார மூலமாகப் பயன்படுத்தப்படுகிறது. ஏனெனில், 88-90 °செ வெப்பநிலையை கொதிநிலையாகக் கொண்ட இத்திண்மமே போரான் முக்குளோரைடை வெளிவிடுகிறது.
:2 BCl<sub>3</sub> + R<sub>4</sub>Sn &rarr; 2 RBCl<sub>2</sub> + R<sub>2</sub>SnCl<sub>2</sub>
கலப்பு அரைல் மற்றும் ஆல்கைல் போரான் குளோரைடுகளும் அறியப்பட்டுள்ளன. பீனைல்போரான் இருகுளோரைடு வர்த்தகமுறையிலும் விற்பனைக்குக் கிடைக்கிறது. கரிமவெள்ளீயம் வினைபொருட்களுடன் போரான் முக்குளோரைடைச் சேர்த்து மறுபங்கீட்டு வினையின் மூலமாக இத்தகைய கலப்பு போரான் ஆலைடுகள் தயாரிக்கப்படுகின்றன.  
2 BCl3 + R4Sn → 2 RBCl2 + R2SnCl2
# போரான் முக்குளோரைடு

## ஒடுக்கம்

வர்த்தக முறையில் போரான் முக்குளோரைடு தனிமநிலை போரானாக ஒடுக்கப்படுகிறது. ஆய்வகத்தில், போரான் முக்குளோரைடுடன் தாமிரம் உலோகத்தைச் சேர்த்து அதை இருபோரான் நாற்குளோரைடாக ஒடுக்க இயலும் :  
:2 BCl<sub>3</sub> + 2 Cu → B<sub>2</sub>Cl<sub>4</sub> + CuCl.  
இவ்வழிமுறையிலேயே B4Cl4 சேர்மத்தை தயாரிக்கிறார்கள். நிறமற்ற இந்த இருபோரான் நாற்குளோரைடு (கொதி நிலை -93°செ) திண்மநிலையில் சமதள மூலக்கூற்று அமைப்பிலும் (இருநைட்ரசன் நான்காக்சைடு போல) வாயுநிலையில் மாறுபட்ட எதிரெதிரான அமைப்பிலும் காணப்படுகிறது. அறை வெப்பநிலையில் இது சிதைவடைந்து பல போரான் ஒற்றைக் குளோரைடுகளைக் கொடுக்கிறது. (BCl)n,என்ற பொது வாய்ப்பாட்டுடன் இந்த ஒற்றைக் குளோரைடுகள் உருவாகின்றன. இங்கு n இன் மதிப்பு 8,9,10 அல்லது 11 ஆக இருக்கலாம். B8Cl8 மற்றும் B9Cl9 வாய்ப்பாட்டைக் கொண்டுள்ள சேர்மங்கள் மூடப்பட்டுள்ள கூட்டிற்குள் போரான் அணுக்களைக் கொண்டவையாக உள்ளன.
# போரான் முக்குளோரைடு

## பயன்கள்

தனிமநிலை போரானைத் தயாரிப்பதற்குரிய தொடக்கநிலை வேதிப்பொருளாக போரான் முக்குளோரைடு பயன்படுகிறது. அலுமினியம், மக்னீசியம், துத்தநாகம், செப்பு உலோகக்கலவைகளில் இருந்து நைட்ரைடு, கார்பைடு போன்ற மாசுக்களை அகற்றி தூய்மையாக்கலிலும் உருகியநிலை உலோகங்களிலிருந்து ஆக்சைடுகளை அகற்றவும் இது பயன்படுகிறது. அலுமினியம், இரும்பு, துத்தநாகம், தங்குதன் மற்றும் மோனெல் எனப்படும் நிக்கல் கலப்புலோகங்களை பற்றவைக்கும் இளக்கியாகவும் பயன்படுகிறது.
அலுமினியம் உருகலை போரான் முக்குளோரைடு ஆவியுடன் சேர்த்து சூடுபடுத்துவதன் மூலம் அலுமினிய வார்ப்புகளை மேம்படுத்த இயலும். சீரான மற்றும் நீடித்த பிசின் கார்பன் படலத்தை பீங்கான் மீது BCl3 சேர்மத்தை வைக்க மின் எதிர்ப்புப் பொருட்கள் தயாரிக்க முடியும்.பிரித்தானிய வெப்ப அலகு திறன் மதிப்பை உயர்த்த உதவும் போரான் தனிமத்திற்கு மூலமாக இருப்பதால், உயர் ஆற்றல் எரிபொருள் மற்றும் ஏவூர்தி துறையில் பயன்படுத்தப்பட்டு வருகிறது. மேலும் குறைக்கடத்திகள் உற்பத்தியிலும் இது பயன்படுகிறது.
கரிம வேதியியல் தொகுப்பு வினைகளில் போரான் முக்குளோரைடு ஒரு வினைப்பொருளாக உபயோகமாகிறது. தொடர்புடைய போரான் புளோரைடுகள் போல ஈதர்களில் C-O பிணைப்புகளில் பிளவை உண்டாக்குகிறது .
# போரான் முக்குளோரைடு

## முன்பாதுகாப்பு

தீவிரமான வினைப்பொருளாக இருப்பதால் ஆல்ககால்கள் அல்லது ஈரப்பதத்தில் இதனால் ஐதரசன் குளோரைடு வாயுவாக உருவாக முடியும். திண்மமான போரான் இருமெத்தில் சல்பைடு கூட்டுவிளைபொருள் பயன்படுத்துவதற்கு பாதுகாப்பானது என்றாலும், நீருடன் வினைபுரிய வாய்ப்பு ஏற்பட்டால் இச்சேர்மத்தை சிதைத்து கரைசலில் இருமெத்தில் சல்பைடு வாயுவை வெளியிடுகிறது.
# ஒப்பந்தக் கோட்பாடு

பொருளியலில், **ஒப்பந்தக் கோட்பாடு** (*contravt theory*) என்பது பொதுவாக சமச்சீரற்ற தகவல் அடிப்படையில் எவ்வாறு பொருளாதார செயற்பாட்டாளர்கள் ஒப்பந்த ஏற்பாடுகளை செய்ய முடியும் என்பதை விளக்குகிறது. இக்கோட்பாட்டின் 1960களில் கென்னத் அரோ என்பவர் முதன் முதலில் விளக்கினார். 2016 ஆம் ஆண்டில், ஆலிவர் ஹார்ட், பென் ஹொம்ஸ்சுடொரோம் ஆகிய இருவருக்கும் ஒப்பந்தக் கோட்பாட்டில் அவர்களின் பங்களிப்புகளுக்காக பொருளியலுக்கான நோபல் நினைவுப் பரிசு வழங்கப்பட்டது.  
ஒரு நிலையான நடைமுறையில், பொருளாதாரத்தில் குறிப்பிட்ட பகுதியை ஆராயும் பொருளாதாரம் ஒப்பந்த கோட்பாடானது, முடிவெடுப்பவர் குறிப்பிட்ட எண் பயன்பாடு கட்டமைப்புகள் கீழ், சரியான முடிவு கண்டறிய ஒரு தேர்வுமுறை வழிமுறையை பற்றி குறித்துக்காட்டும். அத்தகைய வழிமுறை பல வழக்கமான சூழ்நிலைகளில் ஒப்பந்தக் கோட்பாட்டை கட்டமைக்க பல நிலைகளில், பெயரிடப்பட்ட ஒழுக்கம் சார்ந்த இடையூறு, எதிர் தேர்ந்தெடுப்பு மற்றும் சமிக்ஞை (பொருளாதாரம்). இந்த மாதிரிகள் ஒரு காப்பீட்டு ஒப்பந்தத்தின் கீழ், அதற்கான நடவடிக்கைகளை எடுக்க முகவர் ஊக்குவிக்க தத்துவார்த்த வழிகளை கண்டுபிடித்து உள்ளது.
# ஒப்பந்தக் கோட்பாடு

## நிறுவனப் பிரச்சினைகள் குறித்த முக்கிய மாதிரிகள்

### ஒழுக்கம் சார்ந்த இடையூறு

ஒழுக்கம் சார்ந்த மாதிரிகளில், தகவல் ஒத்தமைவின்மை கண்காணிக்க மற்றும் / அல்லது முகவர் நடவடிக்கை சரிபார்க்க முக்கிய இயலாமை உள்ளது.  
காணக்கூடிய, பரிசோதித்துப் வெளியீடு சார்ந்தது என்று செயல்திறன் அடிப்படையிலான ஒப்பந்தங்கள் ஊக்கத்தொகைகளை உருவாக்க பயன்பெறும் ம்ற்றும் முகவர் முக்கிய நலன்களுக்கு செயல்படவேண்டும். முகவர் ஆபத்து வருமோ என்ற தயக்கம் இருக்கும் போது, இது போன்ற ஒப்பந்தங்கள் பொதுவாக இரண்டாவதாகத்தான் இருக்கும் ஏனெனில் incentivization முழு காப்பீடு விலக்குவதாக உள்ளன.  
பின்வருமாறு வழக்கமான ஒழுக்கக் மாதிரிகளை முறைப்படுத்தலாம். இதன் முதன்மையான தீர்க்கம்
:<math>\max_{w(\cdot)} E\[ y(\hat{e}) - w(y(\hat{e}))\]</math>  
முகவரின் "தனிப்பட்ட பகுத்தறியும்தன்மை (ஐஆர்)" தடைகள்,
:<math>E\[u( w( y(e) ) ) - c(e)\] \geq \bar{u}</math>  
மற்றும் முகவர்கள் "ஊக்க பொருந்தக்கூடிய (ஐசி)" கட்டுப்பாடு,
:<math>\hat{e} = \arg \max_e E \[ u(w(y(e))) - c(e) \] \geq \bar{u}</math>,  
<math>w(\cdot)</math> என்பது ஊதியதிற்கான செயல்பாட்டு வெளியீடு <math>y</math>, இது முயற்சிக்கான செயல்பாடு:<math>e</math>.
<math>c(e)</math> இந்த குறியீடு முயற்சிக்கான விலையை குறிக்கும், மற்றும் இட ஒதுக்கீடுக்கான குறியீடாக பின்வருவது குறிக்கும் <math>\bar{u}</math>.
# ஒப்பந்தக் கோட்பாடு

## நிறுவனப் பிரச்சினைகள் குறித்த முக்கிய மாதிரிகள்

### எதிர் தேர்ந்தெடுப்பு

எதிர் தேர்ந்தெடுப்பு மாதிரிகள், பிரதானமானவர் ஒப்பந்தம் எழுதப்பட்ட நேரத்தில் முகவர் பண்பு பற்றிய எந்த ஒரு குறிப்பிட்ட தகவலும் அவரிடம் இருக்காது. பண்பு முகவரின் "வகை" என்று அழைக்கப்படுகிறது. உதாரணமாக, சுகாதார காப்பீடு உடல் நலகுறைவு பெற அதிக வாய்ப்பு இருக்கும் மக்கள் வாங்க அதிக வாய்ப்பு உள்ளது. இந்த எடுத்துக்காட்டில், முகவர் உடல் நிலை வகை அறியப்படுகிறது, இது தனிப்பட்ட முகவர் மூலம். மற்றொரு முக்கியமான எடுத்துக்காட்டு: அரசு நிறுவனம் (பிரதானமானவர்) தனியார் நிறுவனத்தில் செலவு தெரியாது. இந்த எடுத்துக்காட்டில், தனியார் நிறுவனத்தில் முகவராக முகவர் வகை செலவு நிலை உள்ளது.
# ஒப்பந்தக் கோட்பாடு

## முழுமையற்ற ஒப்பந்தங்கள்

ஒப்பந்த கோட்பாடு உலகின் ஒவ்வொரு சாத்தியமான மாநில சட்ட விளைவுகளை குறிப்பிடும் ஒரு ஒப்பந்தம் என
கருதலாம். இது ஒரு முழுமையற்ற ஒப்பந்தங்கள் கோட்பாடு, ஆலிவர் ஹார்ட் மற்றும் அவரது coauthors முன்னோடி ஆய்வுகள் ஊக்க விளைவுகளாள் முழு கான்டின்ஜென்ட் ஒப்பந்தங்கள் எழுத இயலாமை பற்றியது.
முழுமையற்ற ஒப்பந்த முன்னுதாரணம் முன்னணி பயன்பாடு நிறுவனத்தின் கோட்பாடு கிராஸ்மேனின்-ஹார்ட்-மூர் சொத்து உரிமைகள் அணுகுமுறை ஆகும் (ஹார்ட், 1995 பார்க்க).  
ஏனெனில், ஒரு ஒப்பந்தம் முழுமை பெறக் கட்சிகள் அசாத்திய சிக்கலும் மற்றும் அதிக விலையும் கொடுக்க வேண்டும்.
இந்த விதி உண்மையான ஒப்பந்தம் உள்ள இடைவெளியை நிரப்ப, இது இயல்பாக விதிகள் வழங்குகிறது.
# படு கான்

**படு கான்** என்பவர் ஒரு மங்கோலிய ஆட்சியாளர் மற்றும் தங்க நாடோடிக் கூட்டத்தின் (மங்கோலியப் பேரரசின் ஒரு பகுதி) தோற்றுவிப்பாளரும் ஆவார். இவர் சூச்சியின் மகனும், செங்கிஸ் கானின் பேரனும் ஆவார். கீவிய ருஸ், வோல்கா பல்கேரியா, குமனியா மற்றும் காக்கேசியாவை சுமார் 250 ஆண்டுகளுக்கு ஆண்ட இவரது *உளூஸ்* தங்க நாடோடிக் கூட்டத்தின் தலைமைப் பகுதியாகும். செங்கிஸ் கானின் மகன்களின் இறப்பிற்குப் பிறகு இவர் மங்கோலியப் பேரரசில் பெரிதும் மதிக்கப்பட்டார். இவர் அகா (அண்ணன்) என்று மங்கோலியப் பேரரசில் அழைக்கப்பட்டார்.
# படு கான்

## படு கானின் ஆரம்ப காலங்கள்

தனது மகன் சூச்சியின் இறப்பிற்குப் பிறகு செங்கிஸ் கான் சூச்சியின் நிலப்பரப்புகளை அவரது மகன்களுக்குக் கொடுத்தார். ஆனால் படுவைத் தங்க நாடோடிக் கூட்டத்தின் (இது சூச்சியின் உளூஸ் அல்லது கிப்சாக் கானேடு என்று அறியப்படுகிறது) கானாக நியமித்தார். சூச்சியின் மூத்த மகனான ஓர்டா கானும் படு தான் தன் தந்தைக்குப் பிறகு ஆட்சி செய்ய வேண்டும் என்று ஒத்துக்கொண்டார். செங்கிஸ் கானின் கடைசித் தம்பி தெமுகே முடிசூட்டு விழாவில் செங்கிஸ் கானின் பிரதிநிதியாகக் கலந்துகொண்டார். 1227 இல் செங்கிஸ்கான் இறந்த போது அவர் 4000 மங்கோலிய வீரர்களை சூச்சியின் குடும்பத்திற்குக் கொடுத்தார். சூச்சியின் நிலப்பரப்புகள் படுவிற்கும் அவரது அண்ணன் ஓர்டாவிற்கும் இடையே பிரித்துக் கொள்ளப்பட்டன. ஓர்டாவின் அரசு வெள்ளை நாடோடிக் கூட்டம் என்று அழைக்கப்பட்டது. அவரது ஆளும் பகுதியானது தோராயமாக வோல்கா ஆறு மற்றும் பல்காஷ் ஏரிக்கு இடையே அமைந்திருந்தது. அதே நேரத்தில் படுவின் நாடோடிக் கூட்டமானது வோல்காவுக்கு மேற்கில் இருந்த பகுதிகளை ஆண்டது.  
1229 இல் ஒக்தாயி 3 தியுமன் வீரர்களை குக்டே மற்றும் சன்டேயின் தலைமையின் கீழ் உரல் ஆற்றின் கீழ் பகுதிகளில் இருந்த பழங்குடியினரை வெல்ல அனுப்பினார். அபுல்கசி என்பவரது கூற்றுப்படி படு கான் ஒக்தாயியின் தலைமையில் வடக்கு சீனாவில் நடைபெற்ற சின் வம்ச படையெடுப்பில் கலந்து கொண்டார். அதே நேரத்தில் அவரது தம்பி பஷ்கிர்கள், கியுமன்கள் மற்றும் ஆலன்கள் ஆகியவர்களுடன் மேற்கில் போரிட்டுக் கொண்டிருந்தார். எதிரிகள் எதிர்ப்பைக் காட்டிய போதும் மங்கோலியர்கள் சுரசன்களின் முக்கிய நகரங்களை வென்றனர். பஷ்கிர்களைத் தங்களது கூட்டாளிகளாக ஆக்கினர். 1230களில் ஒக்தாயி சீனாவின் ஷான்க்ஷியில் உள்ள நிலப்பகுதிகளை படு மற்றும் சூச்சியின் குடும்பத்தினருக்கு பிரித்துக் கொடுத்தார். ஆனால் பாரசீகத்தின் குராசான் பகுதியைப் போலவே தனது அதிகாரிகளை ஒரு ஏகாதிபத்திய ஆளுநரின் கீழ் நியமித்தார்.
# படு கான்

## நடு ஐரோப்பிய படையெடுப்பு

குமன் அகதிகள் ஹங்கேரிய ராஜ்ஜியத்தில் தஞ்சம் அடைகின்றனர். ஹங்கேரியின் மன்னர் நான்காம் பெலாவுக்கு குறைந்தது ஐந்து தூதர்களை படு அனுப்புகிறார் ஆனால் அவர்கள் அனைவரும் கொல்லப்படுகின்றனர். கடைசியாக பெலாவிடம் குமன்களைத் திருப்பிக் கொடுக்குமாறு படு கேட்கிறார். பின்னர் ஒரு எச்சரிக்கையும் விடுக்கிறார்: "உன்னை விட குமன்கள் தப்பிப்பது எளிது... நீ வீடுகளில் வாழ்கிறாய் மற்றும் நிலையான நகரங்கள் மற்றும் கோட்டைகளை கொண்டுள்ளாய், எனவே எப்படி என்னிடம் இருந்து தப்பிப்பாய்"? பிறகு "எல்லையில் இருக்கும் கடலை" அடைய படு முடிவு செய்கிறார், அதற்கு மேல் மங்கோலியர்களால் செல்ல முடியாது. எதிர்காலத்தில் தனது பகுதிகளுக்கு ஐரோப்பியர்களால் ஆபத்து வரக்கூடாது என படு நினைத்ததாக தற்கால வரலாற்று ஆசிரியர்கள் ஊகிக்கின்றனர். எனவே தான் தனது படைப்புகளை மேலும் விரிவுபடுத்த முடியும் என்று அவர் நினைத்தார். தனது படைகளுக்கு பாதுகாப்பை ஏற்படுத்திய பிறகு மற்றும் தனது படைகளுடன் தயாரானவுடன் படு ஐரோப்பா முழுவதையும் கைப்பற்ற நினைத்தார் என்று பெரும்பாலானவர்கள் நம்புகின்றனர்.  
பல்வேறு உருசிய இளவரச நாடுகளை அழித்த பிறகு ஐரோப்பாவின் இதய பகுதியை தாக்குவதற்கு தயாராவதற்காக சுபுதை மற்றும் படு ஆகியோர் போலந்து, ஹங்கேரி மற்றும் ஆஸ்திரியா வரை ஒற்றர்களை அனுப்பினர். ஐரோப்பிய சாம்ராஜ்யங்களை பற்றிய ஒரு தெளிவான கண்ணோட்டத்தை பெற்ற பிறகு அவர்கள் தாக்குவதற்கு அற்புதமாய் தயாரானார்கள். அனைத்திற்கும் படு கான் தான் தலைவர் ஆனால் ருஸ்ஸுக்கு எதிரான வடக்கு மற்றும் தெற்கு படையெடுப்புகளை போல சுபுதை தான் உண்மையான போர்க்கள தளபதி. மங்கோலியர்கள் ஐரோப்பாவை மூன்று குழுக்களாக தாக்கினர். ஒரு குழு போலந்தை தாக்கி அழிவை ஏற்படுத்தியது. நல்லோன் இரண்டாம் ஹென்றி, சிலேசியாவின் டியூக் மற்றும் டியூட்டோனிக் வரிசையின் தலைவர் ஆகியோர் தலைமை தாங்கிய ஒன்றிணைந்த படையை லெக்னிகா என்ற இடத்தில் தோற்கடித்தது. இரண்டாவது குழு கார்பேத்திய மலைகளை கடந்தது. மூன்றாவது குழு தன்யூப் ஆற்றை பின்தொடர்ந்தது. ராணுவங்கள் ஹங்கேரியின் சமவெளி பகுதிகளை கோடை காலத்தில் துடைத்தெடுத்தன. 1242 ஆம் ஆண்டின் இளவேனிற்காலத்தில் உத்வேகம் பெற்ற அவர்கள் தங்களது கட்டுப்பாட்டை ஆஸ்திரியா மற்றும் டால்மேசியா ஆகிய இடங்களுக்கு நீட்டித்தனர். மேலும் மோரவாவை தாக்கினர்.  
ஒக்தாயியின் மகன் கதான் மற்றும் சகதையின் மகன் பைதர் ஆகியோர் தலைமையிலான வடக்கு படையானது லெக்னிகா யுத்தத்தில் வெற்றி பெற்றது. குயுக் அல்லது புரியின் மற்றொரு ராணுவம் திரான்சில்வேனியாவில் வெற்றி பெற்றது. மக்யர்கள், குரோசியர்கள் மற்றும் டெம்ளர்கள் ஆகியோருக்கு எதிராக மற்றொரு வெற்றியை ஹங்கேரிய சமவெளியில் சுபுதை எதிர்பார்த்து காத்திருந்தார். 1241 இல் புஜெக் தலைமையிலான தாதர் (மங்கோலியர்) ராணுவம் *காரா உலக்* ("கருப்பு விலாச்கள்") ஐ கடந்தது; விலாச்கள் மற்றும் அவர்களுடைய தலைவர்களுள் ஒருவரான மிஸ்லாவ் ஆகியோரை புஜெக் தோற்கடித்தார். பெஸ்ட் முற்றுகைக்குப் பிறகு படுவின் ராணுவம் சஜோ ஆற்றுக்கு பின்வாங்கியது. ஏப்ரல் 11 ஆம் தேதி யுத்தத்தில் அரசர் நான்காம் பெலா மற்றும் அவரது கூட்டாளிகளுக்கு ஒரு பெரும் தோல்வியை கொடுத்தது. கதான், பைதர் மற்றும் ஓர்டா ஆகியோர் ஹங்கேரிக்கு சென்றனர். செல்லும் வழியில் மோராவியாவை தாக்கினர். மங்கோலியர்கள் ஹங்கேரியில் ஒரு தருகச்சியை நியமித்தனர். ககானின் பெயரில் நாணயங்களை அச்சிட்டனர். பெலாவின் நாடு ஓர்டாவிற்கு படுவால் ஒட்டு நிலமாக வழங்கப்பட்டது; குரோசியாவிற்கு தப்பி ஓடிய பெலாவை துரத்த படு கான் கதானை அனுப்பினார்.
# ஜோதி (1939 திரைப்படம்)

***ஜோதி*** (அல்லது *ஸ்ரீ ஜோதி இராமலிங்க சுவாமிகள்*) ஒரு இந்திய தமிழ் திரைப்படமாகும். டி. ஆர். ரகுநாத் இயக்கத்தில் 1939 ஆம் ஆண்டு வெளியான இத்திரைப்படம் *வள்ளலார்* எனப் பிரபலமாக அறியப்படும் இராமலிங்க சுவாமிகளின் வாழ்க்கை வரலாற்றை அடிப்படையாகக் கொண்டதாகும்.
# ஜோதி (1939 திரைப்படம்)

## நடிகர்கள்

இராமலிங்க அடிகளாக கே. ஏ. முத்து பாகவதர்  
பி. ஜி. வெங்கடேசன்  
இராமலிங்க அடிகளாகளாரின் தந்தை இராமையாவாக வி. பி. இராமையா பிள்ளை  
எம். ஜி. சக்ரபாணி  
டி. வி. ஜனகம்  
கே. எஸ். சங்கர ஐயர்  
கே. எஸ். வேலாயுதம்  
இராமலிங்க அடிகளாகளாரின் தாயாக செல்வி மதுரை ஏ. சுந்தரம்  
சரவணபவானந்தர்  
என். எஸ். கிருஷ்ணன்  
டி. ஏ. மதுரம்  
பி. எஸ். கிருஷ்ணவேணி  
எம். ஆர். சுவாமிநாதன்  
கே. கே. சௌந்தர்  
பி. கோபால்  
எம். ஆர். சுப்பிரமணியம்  
வி. நடராஜ்  
*மாஸ்டர்* ராமுடு  
இளைஞர் இராமலிங்க அடிகளாக *மாஸ்டர்* மகாதேவன்  
ராஜாம்மாள்  
டி. எம். பட்டம்மாள்  
எம். எஸ். கண்ணம்மாள்  
ஹெச். எஸ். தௌகார்  
எஸ். ஆர். சாமி  
ராமலட்சுமி  
குழந்தை இராமலிங்க அடிகளாக *மாஸ்டர்* முத்து
# ஜோதி (1939 திரைப்படம்)

## தயாரிப்புக் குழு

- இயக்குநர்: *டி. ஆர். ரகுநாத்*
- திரைக்கதை: *பம்மல் சம்பந்த முதலியார்*
- வசனம்: *சி. ஏ. லட்சுமணதாஸ்*
- ஓளிப்பதிவு: *ஏ. கபூர்*
- ஒலிப்பதிவு: ''வி. பி. தாத்தே
- கலையகம்: *பாரத் லட்சுமி பிக்சர்ஸ் ஸ்டூடியோ (கல்கத்தா)*
# ஜோதி (1939 திரைப்படம்)

## பாடல்கள்

மதுரை மாரியப்பா சுவாமிகள் பாடல்களை எழுதி இசையமைத்தார். இதுவே அவர் இசையமைத்த முதல் திரைப்படம்.  
படத்தில் நிறைய பாடல்கள் இருந்தன. அவற்றுள் பல பிரபலமடைந்தன. ஏ. வி. மெய்யப்பச் செட்டியாருக்குச் சொந்தமான ஓடியோன் ரெக்கார்டு கம்பெனி இப் படத்தின் பாடல்களை இசைத்தட்டுகளாக வெளியிட்டது.  
- *விபவசுகுண தேவா* (பாடியவர்: பி. ஜி. வெங்கடேசன்
- *பிரம்மன் எழுத்தினால்* (பாடியவர் பி. ஜி. வெங்கடேசன்)
- *அருள்ஜோதி தெய்வமெனை ஆண்டு கொண்ட தெய்வம்* (பாடியவர்: பி. ஜி. வெங்கடேசன்)
# ஜோதி (1939 திரைப்படம்)

## வெளியீடு

1939, மார்ச், 16 அன்று வெளியான இப்படம் 18 வாரங்கள் ஓடி வெற்றிப்பெற்றது. என்றாலும் இப்படத்தின் எந்தப் பிரதியும் தற்போது இல்லை.
# அனைத்திந்திய மருத்துவ அறிவியல் கழகம், புதுதில்லி

**அனைத்திந்திய மருத்துவ அறிவியல் கழகம் தில்லி** (*All India Institute of Medical Sciences Delhi*, **AIIMS Delhi**) என்ற நிறுவனமானது, இந்தியாவின் தலைநகர் புதுதில்லியில் அமைந்துள்ள அரசு மருத்துவக் கல்லூரியும் மருத்துவ ஆய்வு பல்கலைக்கழகமும் ஆகும். 1956-ஆம் ஆண்டு இந்த நிறுவனம் நிறுவப்பட்டது; தன்னாட்சி பெற்ற இந்த மருத்துவக் கழகம், இந்திய அரசின் சுகாதாரம் மற்றும் குடும்ப நலத்துறை அமைச்சகத்தின் நேரடி மேற்பார்வையில் இயங்குகின்றது.
# அனைத்திந்திய மருத்துவ அறிவியல் கழகம், புதுதில்லி

## அமைவிடம்

ஏய்ம்சு தில்லியின் அன்சாரி நகரில் அமைந்துள்ளது. தென் விரிவாக்கம்-II சந்தைக்கு அருகே, அரவிந்தர் மார்க், வட்டச்சாலை சந்திப்பின் தென்கிழக்கு மூலையில் உள்ளது. ஏய்ம்சிற்கு நேரெதிரே சஃப்தர்ஜங் மருத்துவமனையும் அதனுடன் தொடர்புடைய வர்த்தமான் மகாவீர் மருத்துவக் கல்லூரியும் உள்ளன. இந்தியாவில் மருத்துவ ஆராய்ச்சிகளை ஒருங்கிணைத்து நிதி வழங்கும் இந்திய மருத்து ஆய்வுக் குழுமத்தின் (ICMR) தலைமையகமும் அருகிலேயே உள்ளது. இந்த வளாகங்களுக்கு அருகிலுள்ள இந்திய அரசின் மருத்துவச் சேவைகளின் தலைமை இயக்குநரின் கீழுள்ள தேசிய மருத்து நூலகத்தில் பல்லாயிரக்கணக்கான மருத்துவ, அறிவியல் இதழ்களின் தொகுப்புக்கள் சேகரிக்கப்பட்டுள்ளன.
# அனைத்திந்திய மருத்துவ அறிவியல் கழகம், புதுதில்லி

## அமைவிடம்

### ஏய்ம்சு-II

2009ஆம் ஆண்டு சுகாதாரம் மற்றும் குடும்ப நலத்துறை அமைச்சரும் ஏய்ம்சின் தலைவருமான மரு.அன்புமணி ராமதாஸ் மற்றும் ஏய்ம்சு இயக்குநர் பேரா.தீரத்தாசு டோக்ராவின் முனைப்பில் அனைத்திந்திய மருத்துவ இரண்டாம் வளாகம் (ஏய்ம்சு-II),அரியானாவின் ஜாஜர் மாவட்டத்தில் பத்சா சிற்றூரில் 330 ஏக்கர் நிலப்பரப்பில் திட்டமிடப்பட்டது. உலகின் உயர்சிறப்பு மருத்துவக் கல்விக்கான மையங்களில் மிகப் பெரியதாக ஏய்ம்சு-II முன்னெடுக்கப்பட்டது. 2012ஆம் ஆண்டு மே 30 அன்று இத்திட்டத்திற்கு அடிக்கல் நாட்டப்பட்டது. செலவில் கட்டமைக்கப்பட்டு வருகின்றது. இதன் வெளிப்புற நோயாளிப் பிரிவை சுகாதார அமைச்சர் குலாம் நபி ஆசாத் நவம்பர், 24, 2012இல் திறந்து வைத்தார்.
இந்த வளாகத்தில் தேசிய புற்றுநோய் கழகத்தையும் அமைக்க அரசு திட்டமிட்டுள்ளது.
# எட்டாவது பிரிக்சு மாநாடு

**2016 பிரிக்சு மாநாடு** (*2016 BRICS summit*) ஆண்டுதோறும் பிரிக்ஸ் நாடுகளான பிரேசில், உருசியா, இந்தியா, சீனா, தென்னாப்பிரிக்காவின் அரசுத் தலைவர்கள் சந்திக்கும் மாநாடுகளில் எட்டாவது ஆகும். இந்த மாநாடு 2016ஆம் ஆண்டு அக்டோபர் 15, 16 நாட்களில் இந்தியாவின் கோவா மாநிலத்தில் பெனோலிம் பகுதியிலுள்ள தாஜ் எக்சோட்டிக்கா உண்டுறை விடுதியில் நடைபெற்றது. பெப்ரவரி 2016 முதல் திசம்பர் 2016 வரை இந்தியா பிரிக்சு தலைமைப் பொறுப்பில் உள்ளது.
# எட்டாவது பிரிக்சு மாநாடு

## பங்கேற்பு

****அடிப்படை பிரிக்சு உறுப்பினர்கள்**
<small>மாநாட்டை நடத்தும் நாடும் தலைவரும் தடித்த எழுத்தில்.</small>**  
| உறுப்பினர் | நாடு சார்பாக | பட்டம் |
| --- | --- | --- |
# எட்டாவது பிரிக்சு மாநாடு

## பங்கேற்பு

### பிரிக்சு-பிம்சுடெக் மாநாடு

பிரிக்சு மற்றும் பிம்சுடெக் இரண்டிலும் அங்கம் வகிக்கும் இந்தியா, **பிம்சுடெக்** எனப்படும் *பல்துறை தொழினுட்ப, பொருளாதார கூட்டுறவிற்கான வங்காள விரிகுடா முனைப்பு* (BIMSTEC) உறுப்பினர் நாடுகளை அழைத்திருந்தது.  
;பிம்சுடெக் நாடுகளின் சார்பாக வருகை புரிந்தவர்கள்
- - சேக் அசீனா, பிரதமர்
- – செரிங் டோப்கே, பிரதமர்
- – ஆங் சான் சூச்சி, நாட்டு அறிவுரைஞர், மியான்மர்
- – பிரசந்தா, பிரதமர்
- – மைத்திரிபால சிறிசேன, சனாதிபதி
- – விரசாக்டி புத்ரகுல், துணை-அமைச்சர்
# அலெக் கின்னஸ்

**சர் அலெக் கின்னஸ்** (2 ஏப்ரல் 19145 ஆகத்து 2000) ஒரு ஆங்கில நடிகராவார். ஆரம்பத்தில் இவர் ஒரு மேடை நடிகராக தன் திரைவாழ்க்கையைத் தொடங்கினார். இவர் இயக்குநர் டேவிட் லீனுடன் இணைந்து பல படங்களில் பணியாற்றியுள்ளார். *தி ப்ரிட்ஜ் ஆன் தி ரிவர் க்வாய்* (1957) படத்திற்காக சிறந்த நடிகருக்கான ஆஸ்கர் விருது பெற்றுள்ளார். *லாரன்ஸ் ஆப் அரேபியா* (1962) படத்தில் இளவரசர் பைசல்,*டாக்டர் சிவாகோ* (1965) படத்தில் தளபதி யெவ்கிராஃப் சிவாகோ, *எ பாசேஜ் டு இந்தியா* (1984) படத்தில் விரிவுரையாளர் காட்போலே மற்றும் *ஸ்டார் வார்ஸ்* படங்களில் ஓபி-வான் கெனோபி போன்றவை இவர் ஏற்று நடித்த ஒரு சில கதாபாத்திரங்களாகும்.
# சமச்சீர் அணி

நேரியல் இயற்கணிதத்தில் ஒரு சதுர அணியும் அதன் இடமாற்று அணியும் சமமாக இருக்குமானால் அச்சதுர அணியானது **சமச்சீர் அணி** (*symmetric matrix*) எனப்படும்.  
சதுர அணி *A* ஒரு சமச்சீர் அணி எனில்:
:<math>A = A^{\top}.</math>  
ஒரே வரிசையுள்ள இரு அணிகளே சமமாக இருக்கமுடியும் என்பதால் சதுர அணிகள் மட்டுமே சமச்சீர் அணிகளாக இருக்க முடியும்.  
சமச்சீர் அணியின் உறுப்புகள் அதன் மூலைவிட்டத்தைப் பொறுத்து சமச்சீராக இருக்கும்.
:*A* = (*a*<sub>*ij*</sub>), எனில் அனைத்து *i* , *j* மதிப்புகளுக்கும், *a*<sub>*ij*</sub> = a<sub>*ji*</sub>  
எடுத்துக்காட்டு:
கீழுள்ள 3×3 அணி ஒரு சமச்சீர் அணியாகும்.
:<math>\begin{bmatrix}
1 & 7 & 3\\
7 & 4 & -5\\
3 & -5 & 6\end{bmatrix}.</math>  
சதுர மூலைவிட்ட அணிகளில் அவற்றின் முதன்மை மூலைவிட்ட உறுப்புகள் தவிர்த்த பிற உறுப்புகள் பூச்சியமென்பதால், ஒவ்வொரு சதுர மூலைவிட்ட அணியும் ஒரு சமச்சீர் அணியாகும்.  
நேரியல் இயற்கணிதத்தில் மெய்யெண் உறுப்புகளைக் கொண்ட சமச்சீர் அணியானது, உட்பெருக்க வெளியின் மீதான தன்-சேர்ப்புச் செயலியாக (self-adjoint operator) இருக்கும்.
# சமச்சீர் அணி

## பண்புகள்

- இரு சமச்சீர் அணிகளைக் கூட்டினால் கிடைக்கும் அணியும் சமச்சீர் அணியாக இருக்கும். *இரு சமச்சீர் அணிகளைக் கழிக்கக் கிடைக்கும் அணியும் சமச்சீர் அணியாக இருக்கும்.
- பொதுவாக இரு சமச்சீர் அணிகளைப் பெருக்கினால் கிடைக்கும் அணி சமச்சீர் அணியாக இருக்காது. ஆனால் அவ்விரு அணிகளும் அணிப்பெருக்கலைப் பொறுத்து பரிமாற்றுத்தன்மை (*AB* = *BA*) கொண்டிருந்தால், இருந்தால் மட்டுமே அவற்றின் பெருக்கல் அணியும் சமச்சீர் அணியாக இருக்கும்.
- *A*<sup>−1</sup> இருக்குமானால், *A* சமச்சீராக இருந்தால், இருந்தால் மட்டுமே *A*<sup>−1</sup> உம் சமச்சீராக இருக்கும்.
- ஒவ்வொரு சமச்சீர் அணியும் இயல்நிலை அணியாகவும் இருக்கும்.
# சாதனைகள் படைத்த தமிழ்த்திரைப்பட வரலாறு

**சாதனைகள் படைத்த தமிழ்த்திரைப்பட வரலாறு**, பிலிம் நியூஸ் ஆனந்தன் என்பவரால் 2004-ம் ஆண்டு வெளியிடப்பட்ட நூல். சுமார் 70 ஆண்டுகளுக்கும் மேலாக தென்னிந்திய திரைத்துறையில் வெளியான பல்லாயிரக் கணக்கான திரைப்படங்களைப் பற்றிய புள்ளி விவரங்கள், படங்கள் வெளியான ஆண்டு, மாதம், தேதி, நடிகர், நடிகைகள், இயக்குநர், இசையமைப்பாளர், ஒளிப்பதிவாளர் என்று அத்தனை விவரங்களையும் தொகுக்கப்பட்ட நூலாகும்.  
"பிலிம் நியூஸ்” என்ற திரைப்படச் செய்தி நிறுவனத்தை நடத்தி வந்த ஆனந்தனிடம் இருந்த தமிழ்த்திரைப்பட செய்திக் கோப்புகளையும் ஆவணங்களையும் தொகுத்து நூலாக வெளியிட தமிழ்நாடு அரசு நிதியுதவி செய்தது. “சாதனை படைத்த தமிழ்த் திரைப்பட வரலாறு” என்ற பெயரில் இந்நூல் வெளியிடப்பட்டது.
# தஞ்சாவூர் கலியுக வெங்கடேசப்பெருமாள் கோயில்

**தஞ்சாவூர் கலியுக வெங்கடேசப்பெருமாள் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் தெற்கு வீதியில் அமைந்துள்ளது.
# தஞ்சாவூர் கலியுக வெங்கடேசப்பெருமாள் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் கலியுக வெங்கடேசப்பெருமாள் கோயில்

## மூலவர்

இக்கோயிலின் மூலவராக ஸ்ரீதேவி பூதேவியுடன் கலியுக வெங்கடேசப்பெருமாள் உள்ளார்.
# தஞ்சாவூர் கலியுக வெங்கடேசப்பெருமாள் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது திருச்சுற்றில் கொடி மரமும் பலிபீடமும் உள்ளன. உயர்ந்த தளத்தில் நவக்கிரக சன்னதி உள்ளது. அடுத்து துளசி மாடம், அமிர்த வெங்கடேஸ்வரர் சன்னதி உள்ளது. தொடர்ந்து உள்ள மண்டபத்தில் தசாவதார ஓவியங்கள் காணப்படுகின்றன. அடுத்து ராமர், தைத்யமர்த்தினி, அனுமார், கஜசம்காரமூர்த்தி ஆகியோர் உள்ளனர். கருவறையின் முன் உள்ள முன் மண்டபத்தில் மூலவருக்கு எதிரே கருடாழ்வார் உள்ளார். கருவறையின் வாயிலின் இரு புறமும் கிஷ்கிந்தனும், தீர்த்தனும் உள்ளனர். வலப்புறம் மகாலட்சுமி, சதுர்புஜ வெங்கடேசப்பெருமாள், விக்னேசன் ஆகியோர் உள்ளனர்.
# தஞ்சாவூர் கலியுக வெங்கடேசப்பெருமாள் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் கலியுக வெங்கடேசப்பெருமாள் கோயில்

## பூர்வ சஞ்சீவி ஆஞ்சநேயர்

முன் மண்டபத்தில் மற்றவர்களுடன் பூர்வ சஞ்சீவி ஆஞ்சநேயர் கோயில் உள்ளார். இவர் பெயர் கொண்ட கோயிலும் தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இடம் பெற்றுள்ளது. இவருக்காக சன்னதி எதுவும் காணப்படவில்லை.
# விக்கிப்பீடியா:புதிய நிருவாகிகளுக்கான அறிவுரை

::<span>சிம்மி வேல்சு,</span> பெப்ரவரி 2003  
<big>**நிருவாகியாகத் தேர்ந்தெடுக்கப்பட்டதற்கு மனமார்ந்த வாழ்த்துகள் !**</big> உங்களுக்குப் பயன்படக்கூடிய சில அறிவுரைகளை இங்கு காணலாம்:
# விக்கிப்பீடியா:புதிய நிருவாகிகளுக்கான அறிவுரை

## அடிப்படைகள்

- **உடனே** வலுவான கடவுச் சொல்லாக மாற்றிக் கொள்ளுங்கள். உங்களது ஒரு தொகுப்பு விக்கிப்பீடியாவின் பலவிடங்களில் சேதம் விளைவிக்கக் கூடிய வாய்ப்புள்ளது. அவ்வாறு நிகழ்ந்தால் நீங்கள்தான் பொறுப்பேற்க வேண்டும். உங்கள் கணக்கு, உங்களது அலட்சியத்தாலோ மற்ற காரணத்தாலோ, திருடப்பட்டால், உங்கள் கணக்கு முடக்கப்படுவதோடு நிருவாகநிலையையும் இழக்க நேரிடும். பின்னர் வருந்துவதற்கு முன்னர் பாதுகாப்பாக இருந்து கொள்வது நல்லது.